text: Så spilles der VM i fodboldgolf
  04 juli 2017 kl. 09.59
  I denne uge bliver VM i fodboldgolf afviklet i Varde og Filskov. Finalerne bliver spillet i Filskov, hvor banerne er ved at være klar til de store kampe.
  Som ved alle store turneringer spilles der VM i fodboldgolf 2017 i flere byer og på flere baner med omkring 130 spillere fra syv lande. De indledende kampe finder sted i Varde, og herefter rykker VM-arrangementet til Filskov, hvor der vil blive spillet de to sidste dage, og hvor finalerne også finder sted.
  Fodboldgolf bliver spillet på en bane, som i grove træk minder om en golfbane. Blot sparker deltagerne til en fodbold i stedet for at slå til en golfbold med en kølle.
  Arrangør er Bent Sandfeld, som driver Filskov Kro Fodboldgolf og selv er tidligere verdensmester i fodboldgolf.
  Bent Sandfeld er også regerende europamester, og han stiller også op til VM, mens hustruen Louise står for det administrative arbejde.
  Onsdag indledes med åbningskalas i Filskov, mens VM-spillerne begynder på banen torsdag morgen.
  